**BOSNA I HERCEGOVINA**

 **FEDERACIJA BOSNE I HERCEGOVINE**

 **Bosansko podrinjski kanton Goražde**

 **J.U.CENTAR ZA SOCIJALNI RAD BOSANSKO PODRINJSKOG KANTONA GORAŽDE**

 **G O R A Ž D E**

Broj:01-30-807-1/22

Dana, 29. 07. 2022. godine

Na osnovu Odluke direktorice J.U. Centar za socijalni rad Bosansko – podrinjskog kantona Goražde, o potrebi prijema u radni odnos na određeno vrijeme broj: 01-30-807/22 od 25.07.2022 godine, a u skladu sa članom 4. stav 2. Uredbe o postupku prijema u radni odnos u zavodima, agencijama, direkcijama i upravnim organizacijama, pravnim licima s javnim ovlaštenjima na teritoriji kantona, grada ili općine, u javnim ustanovama i javnim preduzećima čiji su osnivači kanton, grad ili općina, te u privrednim društvima u kojima kanton, grad ili općina učestvuju sa više od 50% ukupnog kapitala („Službene novine BPK-a Goražde“ broj: 8/19 i 4/20), po prethodno pribavljenoj saglasnosti Vlade Bosansko-podrinjskog kantona Goražde, Odluka broj: 03-30-1066/22 od 09.06.2022. godine, direktorica J.U. Centar za socijalni rad Bosansko-podrinjskog kantona Goražde raspisuje :

**JAVNI OGLAS**

**za prijem u radni odnos**

**1. Stručni saradnik/ca za zaštitu djece - na neodređeno vrijeme - 1 (jedan) izvršilac**

**2. Referent/ica administracije, arhivar i operater za centralu- na neodređeno vrijeme - 1 (jedan) izvršilac**

**Pored općih uslova propisanih Zakonom, kandidati trebaju ispunjavati i posebne uslove utvrđene Pravilnikom o unutrašnjoj organizaciji i sistematizaciji poslova u J.U. Centar za socijalni rad Bosansko-podrinjskog kantona Goražde i to:**

**Za poziciju broj 1.** VSS, fakultet političkih nauka- odsijek socijalni rad, ili bakalaureat/bachelor socijalnog rada odnosno stečeno visoko obrazovanje prvog, drugog ili trećeg ciklusa bolonjskog sistema studiranja,

- najmanje 1 (jedna) godina radnog iskustva u struci,

- položen stručni upravni ispit,

**Za poziciju broj 2.** SSS, IV ili III stepen opšteg ili ekonomskog ili upravno-administrativnog ili birotehničkog ili jezičko-prevodilačkog ili tehničkog smjera,

- najmanje 6 (šest) mjeseci radnog iskustva u struci,

- poznavanje rada na računaru

**Kratak opis poslova za poziciju broj 1.**

* Obavlja posjete porodičnom domaćinstvu klijenta i sačinjava socijalne anamneze,
* Radi na otkrivanju i evidentiranju djece i porodica pod rizikom od razdvajanja,
* Obavlja poslove za potrebe krivičnog postupka, te prekršajnog postupka za maloljetnike,
* Učestvuje u dijagnostičkoj obradi, te izrađuje socijalnu anamnezu za djecu i omladinu sa poremećajima u ponašanju,
* Vodi postupke odgovarajućeg zbrinjavanja djece bez roditeljskog staranja,
* Učestvuje u postupcima usvojenja djece,
* Obavlja poslove vezane za starateljstvo nad djecom.

**Kratak opis poslova za poziciju broj 2.**

* Arhivira i čuva predmete i akte i vodi arhivsku knjigu,
* Vodi zapisnike sa sjednica Upravnog odbora,
* Prima, poziva i daje veze na pozive internih i eksternih korisnika,
* Vodi evidenciju terenskih posjeta radnika.

**Uz prijavu na Javni oglas kandidati su dužni priložiti slijedeću dokumentaciju /original ili ovjerene fotokopije/:**

- prijava,

- kraća biografija,

- uvjerenje o državljanstvu / ne starije od 6 mjeseci/,

- izvod iz matične knjige rođenih /ne stariji od 6 mjeseci/,

- fakultetska diploma za poziciju broj 1.,

- diploma/svjedočanstvo o završenoj SSS za poziciju broj 2.,

- potvrda/uvjerenje o radnom iskustvu u struci,

- uvjerenje o položenom stručnom upravnom ispitu za poziciju broj 1.,

- dokaz o poznavanju rada na računaru za poziciju broj 2.,

- izjava da nisu obuhvaćeni odredbom člana IX. stav 1. Ustava Bosne i Hercegovine.

Sa kanditatima koji budu ispunjavali uslove Javnog oglasa obavit će se pismeni i usmeni ispit, o datumu, vremenu i mjestu obavljanja pismenog i usmenog ispita kanditati će biti pismeno obavješteni.

Ako kandidat ne pristupi na pismeni ili usmeni ispit, smatra se da je odustao od učešća u daljem procesu izbora kandidata, o čemu neće biti pismeno obavješten.

Rok za podnošenje prijava na Javni oglas je 8 /osam/ dana od dana objavljivanja.

**Napomena**:

Izabrani kandidati, dužni su u roku od 4 (četiri) dana od dana konačnosti odluke o prijemu u radni odnos, dostaviti dokaz /uvjerenje/ o općoj zdravstvenoj sposobnosti i uvjerenje da se protiv kandidata ne vodi krivični postupak /ne starije od 3 mjeseca/,

Prednost pri zapošljavanju pod jednakim uslovima ostvaruju se u skladu sa Zakonom o dopunskim pravima boraca i članova njihovih porodica, (Službene novine BPK-a Goražde broj:9/13, 11/14, 15/19 i5/22) uz priloženi dokaz o statusu.

Prijave na Javni oglas sa dokazima o ispunjavanju uslova iz Oglasa dostaviti **u zatvorenoj koverti lično ili poštom preporučeno** na adresu:

J.U. Centar za socijalni rad Bosansko-podrinjskog kantona Goražde ul. Maršala Tita br. 13, 73000 G O R A Ž D E, **sa naznakom** “Prijava na Javni oglas za popunu radnog mjesta – **ne otvaraj**.”

 **D I R E K T O R I C A**

 **Mediha Jašarević - Hodžić**